CELEX: 62013TN0200
Language: lt
Date: 2013-04-09 00:00:00
Title: Byla T-200/13 P: 2013 m. balandžio 9 d. Patrizia De Luca pateiktas apeliacinis skundas dėl 2013 m. sausio 30 d. Tarnautojų teismo sprendimo byloje F-20/06 RENV, De Luca prieš Komisiją

15.6.2013   
            
            
               LT
            
            
               Europos Sąjungos oficialusis leidinys
            
            
               C 171/32
            
         2013 m. balandžio 9 d. Patrizia De Luca pateiktas apeliacinis skundas dėl 2013 m. sausio 30 d. Tarnautojų teismo sprendimo byloje F-20/06 RENV, De Luca prieš Komisiją
   
   (Byla T-200/13 P)
   2013/C 171/61
   Proceso kalba: prancūzų
   
      Šalys
   
   
      Apeliantė: Patrizia De Luca (Briuselis, Belgija), atstovaujama advokatų S. Orlandi ir J.-N. Louis
   
      Kitos proceso šalys: Europos Sąjungos Taryba ir Europos Komisija
   
      Reikalavimai
   
   Apeliantė Bendrojo Teismo prašo:
   
               —
            
            
               panaikinti 2013 m. sausio 30 d. Europos Sąjungos tarnautojų teismo (trečioji kolegija) sprendimą De Luca prieš Komisiją (F-20/06 RENV, dar nepaskelbtas Rinkinyje);
            
         
               —
            
            
               pagal naujas nuostatas panaikinti 2005 m. vasario 23 d. Europos Komisijos sprendimą paskirti apeliantę į administratoriaus pareigas, suteikiant jai A 9 lygio 2 pakopą;
            
         
               —
            
            
               priteisti iš Komisijos abiejose instancijose patirtas bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Grįsdama apeliacinį skundą apeliantė remiasi įvairiais pagrindais, susijusiais su teisės klaidomis, kurios buvo padarytos:
   
               —
            
            
               nes Tarnautojų teismas 2011 m. gruodžio 14 d. Bendrojo Teismo sprendimą De Luca prieš Komisiją (byla T-563/10 P) aiškino kaip tą, kuris ginčijamo sprendimo teisėtumo nagrinėjimą pirmojoje instancijoje apribojo vien taikymo poveikiu taikant analogiją su įdarbinimo taisyklėmis, tačiau neatsižvelgė į įprastai karjeros eigai taikytinų nuostatų viršenybę,
            
         
               —
            
            
               nes Tarnautojų teismas padarė išvadą, kad Europos Sąjungos pareigūnų tarnybos nuostatų XIII priedo 12 straipsnio 3 dalis taip pat gali būti taikoma pagal analogiją ir kartu konstatavo, kad apeliantei tai nesuteikia jokios naudos karjeros požiūriu ir kad ribotos naudos atlyginimo požiūriu po tam tikro laiko neliks,
            
         
               —
            
            
               nes Tarnautojų teismas nenagrinėjo Pareigūnų tarnybos nuostatų XIII priedo 12 straipsnio 3 dalies teisėtumo ir jos taikymo pagal analogiją apeliantei, atsižvelgdamas į vienodo požiūrio principą ir teisę į karjerą,
            
         
               —
            
            
               nes Tarnautojų teismas turi išnagrinėti, ar Pareigūnų tarnybos nuostatų XIII priedo 12 straipsnio 3 dalies taikymas yra akivaizdžiai netinkamas, o ne apeliantė turi tai įrodyti,
            
         
               —
            
            
               nes Tarnautojų teismas iš karto, išsamiai neišnagrinėjęs, atmetė apeliantės argumentą dėl vienodo požiūrio principo pažeidimo, susijusį su tuo, kad pareigūnų teisė į pareigų paaukštinimą pagal Pareigūnų tarnybos nuostatų 45 straipsnį išliko, nepaisant Pareigūnų tarnybos nuostatų pakeitimų, tačiau ši teisė, taikant Pareigūnų tarnybos nuostatų XIII priedo 12 straipsnio 3 dalį, nebuvo užtikrinta apeliantės atveju.